**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

identifikacijska št. za DDV: SI67593321 (v nadaljevanju: MOL),

in

………………………………., ki ga zastopa …………………

identifikacijska št. za DDV: (v nadaljevanju: razstavljavec)

sklepata naslednjo

# POGODBO

**1. člen**

Predmet pogodbe je sodelovanje razstavljavca z MOL pri pripravi in izvedbi razstave, ki bo na ogled od ………… do ………..v Galeriji Kresija, Stritarjeva ulica 6 v Ljubljani, in sicer od ponedeljka do petka 10.00 - 18.00 ure, sobota 10.00 – 14.00 in nedelja 10.00 – 13.00.

**2. člen**

MOL daje razstavljavcu za namen in obdobje navedeno v 1. členu te pogodbe v brezplačno uporabo razstavni prostor Galerija Kresija, na naslovu Stritarjeva ulica 6 v Ljubljani, s pripadajočim sistemom za obešanje in z možnostjo brezplačne uporabe razstavnih panojev.

**3. člen**

Obveznosti razstavljavca so naslednje:

* financiranje projekta, vsebinska in tehnična priprava projekta, priprava sporočila za medije v slovenskem jeziku najkasneje en teden pred otvoritvijo, priprava besedila in fotografij za tisk zloženke – vabila najkasneje štirinajst dni pred otvoritvijo, zagotovitev seznama potrebne tehnične opreme, sodelovanje pri postavitvi in podiranju razstave vključno s popravilom in sanacijo sten, vrnitev izposojenih razstavnih panojev v prvotnem stanju in nepoškodovanih oziroma njihova sanacija na lastne stroške,
* v roku 2 dni po zaključku razstave vzpostaviti razstavni prostor v prvotno stanje, ki je bilo pred razstavo.

**4. člen**

MOL si pridržuje pravico do spremembe ali odpovedi razstavnega termina v primerih nujnih gradbenih ali vzdrževalnih del v razstavnem prostoru oziroma v primeru razstav projektov, pomembnih za Mestno občino Ljubljana. Razstavljavec ni upravičen do povračila stroškov v primeru spremenjenega ali odpovedanega razstavnega termina.

**5. člen**

V času uporabe razstavnega prostora razstavljavec v celoti prevzame odgovornost za morebitno škodo, ki bi nastala v galerijskem prostoru in na inventarju ob postavljanju in podiranju razstave. MOL si pridržuje pravico do fotografiranja razstave ter uporabo fotografij.

Skrbnik pogodbe s strani MOL je **Bistra Varl**, s strani razstavljavca pa …………………….. .

**6. člen**

Vse morebitne dopolnitve in spremembe te pogodbe morajo biti sklenjene v obliki pisnih aneksov.

**7. člen**

Stranki se obvezujeta morebitne spore reševati v dogovoru in strpno, v nasprotnem primeru pa je pristojno sodišče v Ljubljani.

Pogodba je sklenjena in začne veljati, ko jo podpišeta obe pogodbeni stranki.

Pogodba je sestavljena v dveh enakih izvodih, od katerih prejme vsaka stran po en izvod.

Številka: Številka:

Datum: Datum:

Mestna občina Ljubljana

Zoran Janković

Župan